Tiszavasvári Város Önkormányzata

Képviselő-testületének

224/2026. (VII.30.) Kt. számú 

Határozata

A tiszavasvári 871 helyrajzi számú ingatlanra kötendő adásvételi szerződés tervezet jóváhagyásáról
Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület jóváhagyja, a Tiszavasvári Város Önkormányzata tulajdonában lévő Tiszavasvári belterület 871 helyrajzi számú, 4774 m2 „kivett raktár” megnevezésű önkormányzati ingatlan értékesítésére - a 2000 szentendre, Kovács László u. 57. szám alatti székhelyű – Danuba Kft-vel kötendő adásvételi szerződést a határozat 1. melléklete szerinti tartalommal.

2. A Képviselő-testület a beépítési kötelezettség biztosítására az Önkormányzat javára a visszavásárlási jogot a szerződés aláírásától számított 6 évig köti ki, biztosítva ezzel a szükséges időtartamot az ingatlan értékének esetleges szakértői megállapításához.
3. Felhatalmazza a polgármestert az adásvételi szerződés aláírására.

Határidő: esedékességkor



Felelős: Balázsi Csilla polgármester

 Balázsi Csilla                               

Dr. Kovács János
                       
  polgármester                                         
         jegyző

224/2026. (VII. 30.) Kt. határozat melléklete
-1-

INGATLAN ADÁSVÉTELI SZERZŐDÉS

Amely létrejött egyrészről Tiszavasvári Város Önkormányzata (törzskönyvi azonosító szám PIR: 732462, adószám: 15732468-2-15, statisztikai számjel: 15732468-8411-321-15, államháztartási egyedi azonosító ÁHTI: 742058, képviseli: Balázsi Csilla polgármester) 4440 Tiszavasvári, Városháza  tér 4. sz., mint eladó, másrészről Danuba Kft. (cégjegyzékszám: Budapest Környéki Törvényszék Cégbírósága, Cg. 13-09-175759, statisztikai számjel: 14401301-4661-113-13, adószám: 14401301-2-13, képviseli: önálló cégjegyzési joggal rendelkező Zajácz István ügyvezető – an: Reznek Irén, szül: 1971.03.05., adóazonosító jele: 8380483286, lakcíme: 2000 Szentendre, Kovács László utca 57. -, a hiteles cégaláírási nyilatkozat vagy az ügyvéd által ellenjegyzett aláírás-minta benyújtásra került a cégbírósághoz) 2000 Szentendre, Kovács László utca 57. sz., mint vevő között alulírott napon és helyen az alábbi feltételekkel:

1./ 
Eladó kijelenti, hogy tulajdonát képezi 1/1 arányban a Tiszavasvári belterület 871 hrsz-ú,  4774 m2  területű, kivett raktár megnevezésű ingatlan. Az ingatlan az ingatlan-nyilvántartás szerint 4440 Tiszavasvári, Szilágyi utca 31. alatt található.

Eladó szavatosságot vállal a jelen pontban körülírt ingatlan per-, teher- és igénymentességéért.
2./ 
Eladó eladja vevőnek az 1./ pontban körülírt ingatlant 1/1 arányban, megtekintett állapotban azzal, hogy eladó a vételár maradéktalan kiegyenlítéséig tulajdonjogát fenntartja, vevő pedig megveszi eladótól ezen ingatlant 1/1 arányban, megtekintett állapotban, tudomásul véve azt a körülményt, hogy eladó a vételár maradéktalan kiegyenlítéséig tulajdonjogát fenntartotta.
Az 1. pontban körülírt ingatlanon egy leégett épület található, melynek tetőszerkezete hiányzik, falazata leromlott állapotú, közművesítettséggel nem rendelkezik.
A Ptk. 6:216. § (3) bekezdése és az ingatlan-nyilvántartásról szóló 2021. évi C. törvény (a továbbiakban: Inytv.) 35. § (1) bekezdés g.) pontja alapján a jelen szerződés aláírásával a szerződő felek közösen kérik, továbbá eladó feltétlen és visszavonhatatlan hozzájárulását adja ahhoz, hogy vevő javára a jelen adásvételi szerződés ingatlanügyi hatósághoz történő benyújtásának a napjától számított 6 (hat) hónap időtartamra adásvétel jogcímén az 1. pontban körülírt ingatlan 1/1 tulajdoni hányadára vonatkozó tulajdonjog-fenntartáshoz kapcsolódó vevői jog kerüljön bejegyzésre az ingatlan-nyilvántartásba. E körben okiratkészítő ügyvéd tájékoztatja a szerződő feleket arról, hogy a 179/2023. (V. 15.) Korm. rendelet (Inytv. vhr.) 45. § (3) bekezdése alapján a tulajdonjog fenntartására megjelölt határozott időtartam 6 (hat) hónap elteltével a tulajdonjog fenntartáshoz kapcsolódó vevői jog az ingatlan-nyilvántartásból hivatalból törlésre kerül.

Szerződő felek tudomással bírnak arról, hogy a tulajdonjog-fenntartáshoz kapcsolódó vevői jog bejegyzése hatályának kezdetére irányadó időponttól számított hat hónap elteltét követően a bejegyzés hatálya azonos a szerződésen alapuló elidegenítési és terhelési tilalomra vonatkozó bejegyzés hatályával. Az ingatlanügyi hatóság a tulajdonjog-fenntartáshoz kapcsolódó vevői jogot a szerződő felek által jelen pontban meghatározott időtartam elteltével az ingatlan-nyilvántartásból hivatalból törli. A törölt tulajdonjog-fenntartáshoz kapcsolódó vevői jog a szerződő felek megállapodása esetén ismételten bejegyezhető. A tulajdonjog megszerzésekor vevő tulajdonjogát a bejegyzés ranghelyén kell bejegyezni (Vhr. 45. § (2)-(4) bekezdés).

3./
Szerződő felek az 1./ pontban körülírt ingatlan 1/1 tulajdoni hányadának vételárát 4.865.702,- forint, azaz négymillió-nyolcszázhatvanötezer-hétszázkettő forint összegben állapítják meg, mely vételár áfát nem tartalmaz.

Vevő a vételárat átutalással fizeti meg eladó részére, az eladó pénzintézetnél vezetett 11744144-15404761-06080000. sz. számlájára, legkésőbb jelen szerződés aláírásától számított 30 napon belül. Eladó kijelenti, hogy a jelen pontban körülírt számlaszám eladó számlaszáma. Az utalás akkor tekinthető teljesítettnek, amikor az a jelen szerződésben körülírt bankszámlaszámon jóváírásra került. 

4./
Jelen szerződés aláírásával eladó kijelenti, hogy külön iratban nyilatkozik arról, hogy feltétlen és visszavonhatatlan hozzájárulását adja ahhoz, hogy a Tiszavasvári belterület 871 hrsz-ú,  4774 m2  területű, kivett 

raktár megnevezésű ingatlan 1/1 tulajdoni hányadára bejegyzést nyerjen vevő tulajdonjoga az ingatlan-nyilvántartásba, adásvétel jogcímén, eladó tulajdonjogának egyidejű törlésével.

Eladó jelen szerződés aláírásával egyidejűleg aláírja a jelen pontban körülírt vevő tulajdonjog bejegyzéséhez való eladói hozzájárulást tartalmazó nyilatkozatot (bejegyzési engedélyt) 6 példányban, mely nyilatkozatot a szerződést készítő ügyvéd ellenjegyez. Ezen 6 példány bejegyzési engedélyből egy példány a szerződést készítő ügyvéd példánya, a bejegyzési engedély 5 eredeti példánya letétbe helyezésre kerül a szerződést készítő ügyvédi irodánál, azzal a rendeltetéssel, hogy a vételár maradéktalan megfizetését követően, illetve a vételár maradéktalan megfizetésének eladó általi szerződést ellenjegyző ügyvédhez intézett írásbeli igazolását követően, illetve jelen szerződés hatályba lépését követően a letétkezelő ügyvéd azt haladéktalanul, de legkésőbb 3 munkanapon belül bármilyen más feltételtől függetlenül eljuttatja az illetékes ingatlan nyilvántartást vezető szervezethez (földhivatalhoz). 

Amennyiben a teljes vételár az ingatlan adásvételi szerződésben foglaltak szerint az eladó részére maradéktalanul megfizetésre került, illetve a vételár maradéktalan megfizetése a szerződést készítő ügyvédi iroda részére írásban igazolásra került, úgy az ügyvédi letétben tartott tulajdonjog bejegyzési engedély ingatlan nyilvántartási hatósághoz való benyújtása nem tagadható meg a letétkezelő ügyvédi iroda által, amennyiben a szerződés jelen szerződés szerinti vevővel hatályba lépett.

Dr. Vaskó Ügyvédi Iroda kötelezettséget vállal arra, hogy a bejegyzési engedélyt a teljes vételár maradéktalan megfizetésének eladó általi írásbeli igazolását követően haladéktalanul eljuttatja az illetékes ingatlan nyilvántartást vezető hatósághoz (földhivatalhoz), a vevő tulajdonjogának bejegyzése céljából. 

Eladó átruházza vevőre a vevő által megvásárolt ingatlan birtokát is, az eladó általi vevő mint tulajdonos részére történő birtokátruházással kapcsolatos nyilatkozat hatályba lépésének feltétele, hogy vevő maradéktalanul megfizesse eladó részére a jelen szerződésben körülírt vételárat. 

5./
Vevő vállalja, hogy az 1./ pontban körülírt ingatlant jelen szerződés aláírásától számított legkésőbb 5 éven belül beépíti, az ingatlanon lévő romos épület alapterületének megfelelő területű gazdasági, vagy logisztikai, vagy oktatási és kulturális célokat szolgáló épülettel. 

A beépítési kötelezettség akkor van teljesítve, ha az 1. pontban körülírt ingatlanra épített épület használatbavételi engedélye végleges, jogerős lett.

Szerződő felek megállapodnak abban, hogy a jelen pontban körülírt beépítési kötelezettség biztosítékaként elidegenítési tilalom kerül bejegyzésre a jelen szerződés 1. pontjában körülírt ingatlanra, az ingatlan 1/1 tulajdoni hányadára.

Vevő feltétlen és visszavonhatatlan hozzájárulását adja ahhoz hogy az 1. pontban körülírt ingatlanra beépítési kötelezettség kerüljön bejegyzésre Tiszavasvári Város Önkormányzata javára az ingatlan 1/1 tulajdoni hányadára. Vevő feltétlen és visszavonhatatlan hozzájárulását adja ahhoz, hogy az 1. pontban körülírt ingatlanra az ingatlan 1/1 tulajdoni hányadára elidegenítési és terhelési tilalom kerüljön bejegyzésre a beépítési kötelezettség biztosítékaként. 
Szerződő felek megállapodnak abban, hogy a polgári törvénykönyvről szóló 2013. évi V. tv. (Ptk.) 6:224. § szerint a vevő visszavásárlási jogot enged a vevő által megvett, 1. pontban körülírt ingatlan 1/1 tulajdoni hányadára. A visszavásárlási jog alapján eladó a vevőhöz intézett nyilatkozatával az 1. pontban körülírt ingatlan 1/1 tulajdoni hányadát megveheti. Szerződő felek tudomással bírnak a Ptk. 6:224. § alábbi rendelkezéseiről:

Ptk. 6:224. § [Visszavásárlási jog]

(1) Ha az adásvételi szerződés megkötésével egyidejűleg a felek megállapodnak abban, hogy a vevő visszavásárlási jogot enged a megvett dologra, az eladó a vevőhöz intézett nyilatkozatával a dolgot megveheti.

(2) A visszavásárlási árat a felek a visszavásárlási jog létesítéséről szóló megállapodásukban határozzák meg. Ennek elmulasztása esetén a jogosult a visszavásárlás jogát a dolognak a visszavásárlási jog gyakorlásakor képviselt forgalmi értékével azonos vételáron gyakorolhatja.
Tiszavasvári, 2026. ...................                                                        
                                            Készítettem és ellenjegyzem:

Tiszavasvári Város Önkormányzata                                           Danuba Kft. 



Dr. Vaskó László ügyvéd

      Balázsi Csilla polgármester                                        Zajácz István ügyvezető

                    eladó 
              



          vevő
-/-
-3-
Eladó a visszavásárlási jogot a vonatkozó jogszabály szerinti alaki formában gyakorolhatja. A visszavásárlási jog gyakorlásával kapcsolatos írásbeli eladói jognyilatkozatot eladó a vevő részére ajánlott-tértivevényes postai küldeményként küldheti meg vevő székhelyére írásban. 

A visszavásárlási árat eladó és vevő közösen az alábbiak szerint állapítják meg:

a.) Amennyiben a visszavásárlási jog gyakorlásáig semmilyen értéknövelő beruházás nem történt a visszavásárlási ár a jelen szerződés 3. pontjában körülírt 4.865.705,- forint, azaz négymillió-nyolcszázhatvanötezer-hétszázöt forint.

b.) Amennyiben a visszavásárlási jog gyakorlásáig értéknövelő beruházás történt vevő által az ingatlanon, abban az esetben a visszavásárlási ár az eladót megillető visszavásárlási jog gyakorlásakor képviselt 1. pontban körülírt ingatlan forgalmi értéke. Amennyiben értéknövelő beruházás történt az ingatlanon vevő által, és eladó visszavásárlási jogát érvényesíti az 1. pontban körülírt ingatlan tekintetében, az 1. pontban körülírt ingatlan visszavásárlási jog gyakorlásakor képviselt forgalmi értéke megállapítására eladó független igazságügyi szakértőt bízhat meg. A visszavásárlási árat eladó a vevő pénzintézetnél vezetett  ......................................... sz. számlájára fizeti meg, a visszavásárlási jog gyakorlásától számított 15 napon belül. 

Szerződő felek megállapodnak abban, hogy amennyiben vevő a jelen szerződésben körülírt beépítési kötelezettségét a jelen szerződés aláírását követő 5 éven belül teljesíti és a jelen szerződésben körülírt beépítéssel kapcsolatos végleges, jogerős használatbavételi engedélyt a jelen szerződés aláírásától számított 5 éven belül postai úton vagy a jelen szerződésben körülírt, eladó e-mail címére elektronikusan megküldi, ez esetben eladó a jelen pontban körülírt visszavásárlási jogát nem gyakorolhatja. 

Amennyiben vevő a jelen szerződésben körülírt beépítési kötelezettségét nem teljesíti, illetve a végleges, jogerős használatbavételi engedélyt vevő jelen szerződés szerint nem juttatja el eladó részére, ez esetben eladó jelen szerződés szerinti visszavásárlási jogát legkésőbb jelen szerződés aláírásától számított 6 évig gyakorolhatja. 

Vevő feltétlen és visszavonhatatlan hozzájárulását adja ahhoz, hogy az 1. pontban körülírt ingatlan 1/1 tulajdoni hányadára visszavásárlási jog kerüljön bejegyzésre eladó javára az ingatlan-nyilvántartásba, ..............év...........hó........ napig meghatározott időtartamra. 
6./
Eladó a vételár maradéktalan megfizetésének napján adja vevő birtokába az 1. pontban körülírt ingatlant. Vevő általi birtokbavételig a fenti ingatlan használatával kapcsolatos költségek eladót, míg a vevő általi birtokbavételtől ezen költségek vevőt terhelik.

Jelen szerződés megkötésével kapcsolatos költségek vevőt terhelik. Szerződő felek megállapodnak abban, hogy az ingatlan-nyilvántartási eljárási, igazgatási szolgáltatási díjat vevő fizeti meg a földhivatal részére. 

7./
Eladó szavatosságot vállal azért, hogy harmadik személynek nincsen olyan joga, mely vevő tulajdonszerzését akadályozná, vagy gátolná. 

8./
 Tiszavasvári Város Önkormányzata képviseletében Balázsi Csilla polgármester kijelenti, hogy Tiszavasvári Város Önkormányzata Képviselő-testületének a jelen szerződés mellékletét képező 251/2025. (IX.25.) Kt. sz. határozatával döntött arról, hogy az 1. pontban körülírt ingatlant értékesíti jelen szerződésben körülírt vevő részére.  

Tiszavasvári Város Önkormányzata képviseletében Balászi Csilla polgármester kijelenti, Tiszavasvári Város Önkormányzata képviselő-testülete ........... sz. határozatával jelen adásvételi szerződést jóváhagyta, és felhatalmazta a polgármestert jelen szerződés aláírására.

9./ 
A vevő gazdasági társaság kéri az eljáró földhivatalt, hogy a 2006. évi V. törvény 15. § (3a) bekezdése alapján - amennyiben a kérelem elbírálásához szükséges - a földhivatal a közigazgatási hatósági eljárás szabályai szerint, a céginformációs szolgálaton keresztül, elektronikus úton, közvetlen lekérdezéssel szerezze be a cég - közokirati vagy nem közokirati formában rendelkezésre bocsátott - cégkivonatát, valamint a cégjegyzésre jogosult   közjegyzői   aláírás-hitelesítéssel ellátott címpéldányát   vagy ügyvéd által ellenjegyzett  

aláírás-mintáját, tekintettel arra, hogy az a cégbejegyzési (változásbejegyzési) eljárásban benyújtásra került, és ezt a tényt a cégjegyzék tartalmazza.

10./ 
Jelen szerződés aláírásával szerződő felek a fenti szerződés elkészítésére, ellenjegyzésére, szerződő felek a tulajdonjog változás átvezetésével kapcsolatos ingatlanügyi hatóság előtti eljárásban képviseletük ellátására a Dr. Vaskó Ügyvédi Iroda 4400 Nyíregyháza, Semmelweis u. 8. 2/10. levelezési cím: 4410 Nyíregyháza, Pf. 19. (ügyintéző Dr. Vaskó László ügyvéd, KASZ: 36071197) részére adnak megbízást és meghatalmazást. 

Jelen szerződés aláírásával szerződő felek megbízást és meghatalmazást adnak fenti ügyvéd részére arra, hogy a szerződést készítő ügyvéd az ingatlan, vagy az azzal kapcsolatos jog megszerzését bejelentse illetékkiszabásra – az illeték kiszabásával kapcsolatos adóhatósági eljárás során történő jogi képviseletre a meghatalmazás nem terjed ki.

Dr. Vaskó Ügyvédi Iroda képviseletében Dr. Vaskó László ügyvéd a fenti meghatalmazást elfogadja.

Felek kötelezettséget vállalnak arra, hogy abban a nem várt esetben, ha a földhivatali eljárás során vagy egyéb fontos okból a jelen szerződés módosítása válna szükségessé, úgy azt - amennyiben a módosítás nem jelent részükre hátrányosabb feltételeket – együttműködnek és haladéktalanul aláírják. 

Eladó képviseletében aláíró személy kijelenti, hogy jogosult az eladó teljeskörű képviseletére, ami helyi költségvetési szerv, rendelkezik mindazon jogosultságokkal, amelyek a jelen szerződés megkötéséhez szükségesek. Kijelenti egyidejűleg, hogy az önkormányzat nem áll csődeljárás alatt és nincs olyan köztartozása, amely a jelen szerződés megkötését akadályozná. 

Vevő képviselője kijelenti, hogy az általa képviselt vevő a magyar jog szerint bejegyzett, és annak megfelelően működő jogi személy, amellyel szemben a jelen szerződés aláírásakor benyújtott, azonban cégjegyzékben még nem szereplő csőd-, felszámolási-, vagy kényszertörlési eljárás megindítására irányuló kérelem nincs, illetve ilyenről tudomása nincsen.

Szerződő felek képviselői a jelen szerződés aláírásával tanúsítják, hogy őket eljáró ügyvéd a pénzmosás és a terrorizmus megelőzéséről és megakadályozásáról szóló szabályzat rendelkezéseivel összhangban, annak megfelelően azonosította, az azonosítás a szerződő felek képviselői által felmutatott személyi azonosító igazolvány, illetve a lakcímet igazoló hatósági igazolvány alapján történt, amelyekről eljáró ügyvéd a szerződő felek előzetes hozzájárulásával fénymásolatot készített. A jelen szerződés aláírásával a szerződő felek a 2017. évi LIII. törvény szerinti hatóságok részére az esetleg szükséges adatszolgáltatási kötelezettség teljesítéséhez hozzájárulnak. Szerződő felek hozzájárulnak továbbá ahhoz is, hogy adataikat az eljáró ügyvéd az ügyvédi megbízás keretein belül kezelje. 

Szerződő felek hozzájárulásukat adják ahhoz, hogy a szerződést készítő ügyvédi iroda illetve ügyvéd a szerződő felek adatait kezelje a szerződésbe foglalt ügylettel kapcsolatosan, illetve az ide vonatkozó eljárási szabályok szerint az illetékes hatóságokhoz az ingatlan adásvételi szerződést megküldje.

Alulírott szerződő felek fenti szerződést elolvastuk, tartalmát közösen értelmeztük, azt akaratunkkal mindenben megegyezőnek találva jóváhagyólag aláírtuk.

Tiszavasvári, 2026. ...............   

---------------------------------------------------                -----------------------------------------------     

  Tiszavasvári Város Önkormányzata 
                                  Danuba Kft. 

        Balázsi Csilla polgármester 
                       Zajácz István ügyvezető         

                                   eladó 




            vevő

Készítettem és ellenjegyzem:
Tiszavasvári, 2026............... 

NYILATKOZAT

(bejegyzési engedély)

1./ 
Tiszavasvári Város Önkormányzata (törzskönyvi azonosító szám PIR: 732462, adószám: 15732468-2-15, statisztikai számjel: 15732468-8411-321-15, államháztartási egyedi azonosító ÁHTI: 742058, képviseli: Balázsi Csilla polgármester) 4440 Tiszavasvári, Városháza  tér 4. sz., mint eladó, másrészről Danuba Kft. (cégjegyzékszám: Budapest Környéki Törvényszék Cégbírósága, Cg. 13-09-175759, statisztikai számjel: 14401301-4661-113-13, adószám: 14401301-2-13, képviseli: önálló cégjegyzési joggal rendelkező Zajácz István ügyvezető – an: Reznek Irén, szül: 1971.03.05., adóazonosító jele: 8380483286, lakcíme: 2000 Szentendre, Kovács László utca 57. -, a hiteles cégaláírási nyilatkozat vagy az ügyvéd által ellenjegyzett aláírás-minta benyújtásra került a cégbírósághoz) 2000 Szentendre, Kovács László utca 57. sz., mint vevő között adásvételi szerződés jött létre a mai napon az eladó tulajdonát 1/1 arányban képező Tiszavasvári belterület 871 hrsz-ú,  4774 m2  területű, kivett raktár megnevezésű ingatlan 1/1 tulajdoni hányadára. 

2./
Eladó eladta a fenti ingatlant vevőnek 1/1 arányban, vevő pedig megvásárolta ezen ingatlant 1/1 arányban azzal, hogy eladó tulajdonjogát fenntartotta a vételár maradéktalan megfizetéséig. 

3./ 
Az 1./ pontban körülírt adásvételi szerződés 4./ pontjában leírtakra tekintettel jelen nyilatkozat aláírásával Tiszavasvári Város Önkormányzata eladó feltétlen és visszavonhatatlan hozzájárulását adja ahhoz, hogy a Tiszavasvári belterület 871 hrsz-ú,  4774 m2  területű, kivett raktár megnevezésű ingatlan 1/1 tulajdoni hányadára bejegyzést nyerjen vevő tulajdonjoga az ingatlan-nyilvántartásba adásvétel jogcímén, eladó tulajdonjogának egyidejű törlésével.
Eladó az adásvételi szerződés aláírásával egyidejűleg aláírja a jelen nyilatkozatot, (bejegyzési engedélyt) 6 példányban, mely nyilatkozatot a szerződést készítő ügyvédi iroda, ügyvéd ellenjegyez. Ezen 6 példány bejegyzési engedélyből egy példány a szerződést készítő ügyvéd példánya, a bejegyzési engedély 5 eredeti példánya letétbe helyezésre kerül a szerződést készítő ügyvédi irodánál.

A bejegyzési engedélyt szerződő felek a Dr. Vaskó Ügyvédi Irodánál ügyvédi letétbe helyezik azzal a rendeltetéssel, hogy a vételár maradéktalan megfizetését követően, valamint a vételár maradéktalan megfizetésének a Dr. Vaskó Ügyvédi Iroda részére való igazolását követően, illetve jelen szerződés hatályba lépését követően a letétkezelő ügyvéd azt haladéktalanul, de legkésőbb 3 munkanapon belül bármilyen más feltételtől függetlenül eljuttatja az illetékes ingatlan nyilvántartást vezető szervezethez (földhivatalhoz). 

Amennyiben a teljes vételár az ingatlan adásvételi szerződésben foglaltak szerint az eladó részére maradéktalanul megfizetésre került, illetve a vételár maradéktalan megfizetése a Dr. Vaskó Ügyvédi Iroda részére írásban igazolásra került, úgy az ügyvédi letétben tartott tulajdonjog bejegyzési engedély ingatlan nyilvántartási hatósághoz való benyújtása nem tagadható meg a letétkezelő ügyvédi iroda által, amennyiben a szerződés az adásvételi szerződés szerinti vevővel hatályba lépett.

A tulajdonjog változás ingatlan-nyilvántartásban történő átvezetése iránt a vevő megbízásából a Dr. Vaskó Ügyvédi Iroda köteles eljárni az illetékes ingatlanügyi hatóság előtt. 

Tiszavasvári, 2026. ...................                                                        
                                            Készítettem és ellenjegyzem:

Tiszavasvári Város Önkormányzata                                           Danuba Kft. 



Dr. Vaskó László ügyvéd

      Balázsi Csilla polgármester                                        Zajácz István ügyvezető

                    eladó 
              



          vevő
-/-

4./ 
Jelen nyilatkozat aláírásával szerződő felek a fenti nyilatkozat elkészítésére, ellenjegyzésére a Dr. Vaskó Ügyvédi Iroda 4400 Nyíregyháza, Semmelweis u. 8. 2/10. (ügyintéző: Dr. Vaskó László ügyvéd, KASZ: 36071197) részére adnak megbízást és meghatalmazást. Dr. Vaskó Ügyvédi Iroda képviseletében Dr. Vaskó László ügyvéd a meghatalmazást elfogadja.

Alulírott szerződő felek a fenti nyilatkozatot elolvastuk, tartalmát közösen értelmeztük, és mint akaratunkkal mindenben megegyezőt jóváhagyólag aláírtuk.

Tiszavasvári, 2026. .............   

--------------------------------------------------  
             ----------------------------------------     

    
  Tiszavasvári Város Önkormányzata                                  Danuba Kft.      

  
          Balázsi Csilla polgármester

                 Zajácz István ügyvezető         

                                      eladó

  


       vevő             


    

Készítettem és ellenjegyzem:    

Tiszavasvári, 2026. ...............   






    -------------------------------------

              Dr. Vaskó László







          ügyvéd

1

